ΓΡΑΠΤΗ ΕΡΩΤΗΣΗ E-1965/03

υποβολή: Proinsias De Rossa (PSE) προς την Επιτροπή

(13 Ιουνίου 2003)

Θέμα: Χορήγηση απαλλαγών από τις απαιτήσεις για λήψη άδειας που προβλέπονται στην οδηγία του 1975 περί αποβλήτων

Στη σελίδα 7 της έκθεσής της σχετικά με την εφαρμογή της κοινοτικής νομοθεσίας περί αποβλήτων για την περίοδο 1998-2000(1) που δημοσιεύθηκε στις 19 Μαΐου 2003, η Επιτροπή λέει ότι μελετά το ενδεχόμενο να κινήσει διαδικασίες δυνάμει του άρθρου 226 της Συνθήκης κατά κρατών μελών πουπέβαλαν εκθέσεις οι οποίες εξακολουθούν να παρουσιάζουν σημαντικές ελλείψεις.

Το άρθρο 11 της οδηγίας 75/442/ΕΟΚ(2) περί αποβλήτων του 1975 επιτρέπει στα κράτη μέλη να χορηγούν απαλλαγές από τις απαιτήσεις άδειας που αναφέρονται στα άρθρα 9 και 10 της οδηγίας, σε εγκαταστάσεις και επιχειρήσεις που ασχολούνται με τη διάθεση των δικών τους αποβλήτων στον τόπο παραγωγής ή με δραστηριότητες ανάκτησης των αποβλήτων.

Στη σελίδα 24 της έκθεσής της που δημοσιεύθηκε στις 19 Μαΐου, η Επιτροπή αναφέρει ότι η Ιρλανδία, η Ιταλία και το Ηνωμένο Βασίλειο επιβεβαίωσαν ότι είχαν θεσπίσει τέτοιους κανόνες χωρίς να παράσχουν πρακτικές λεπτομέρειες. Η Επιτροπή συνεπέρανε, εν τοιαύτη περιπτώσει, ότι δυστυχώς, τα εν λόγω κράτη μέλη δεν εξήγησαν τους λόγους ή τα πλεονεκτήματα των ενεργειών τους αυτών. Το θέμα εξακολουθεί να αποτελεί έναν τομέα που χρήζει περαιτέρω ανάπτυξης.

Ποια είναι η άποψη της Επιτροπής όσον αφορά τη μη παροχή εκ μέρους της Ιρλανδίας, της Ιταλίας και του Ηνωμένου Βασιλείου, περαιτέρω πληροφοριών σχετικά με τις αποφάσεις τους να επιτρέψουν τη χορήγηση τέτοιων απαλλαγών βάσει του άρθρου 11· Αυτή η μη παροχή περαιτέρω πληροφοριών συνιστά σοβαρή έλλειψη σε σχέση με την οποία η Επιτροπή εξετάζει το ενδεχόμενο να κινήσει διαδικασίες επί παραβάσει κατά των κρατών αυτών·

(1) COM(2003)250 τελικό.

(2) ΕΕ L 194 της 25.7.1975, σελ. 39.

Κοινή απάντησητου κας Wallstrm εξ ονόματος της Επιτροπήςστις γραπτές ερωτήσεις E-1965/03, E-1966/03, E-1967/03 και E-1968/03

(24 Ιουλίου 2003)

Και οι τέσσερις γραπτές ερωτήσεις του Αξιότιμου μέλους του Ευρωπαϊκού Κοινοβουλίου παραπέμπουν σε σημεία της έκθεσης της Επιτροπής σχετικά με την εφαρμογή της κοινοτικής νομοθεσίας περί αποβλήτων για την περίοδο 1998-2000(1) και ως εκ τούτου εξετάζονται από κοινού.

Όπως αναφέρεται στην εισαγωγή της ανωτέρω έκθεσης, η τελευταία εκπονήθηκε βάσει των απαντήσεων των κρατών μελών σε ερωτηματολόγια που καταρτίστηκαν προς το σκοπό αυτό. Οι απαντήσεις αυτές μπορούν εύλογα να διαφέρουν σε λεπτομέρειες ανάλογα με τα κράτη μέλη και συχνά περιλαμβάνουν επικαιροποιημένα μόνο στοιχεία σε σύγκριση με την προηγούμενη περίοδο αναφοράς. Εφόσον λείπουν σημαντικές πληροφορίες, που εμποδίζουν την Επιτροπή στην ορθή εκτέλεση των καθηκόντων της γιαποβολή εκθέσεων,πάρχει ενδεχόμενο παράβασης τωνποχρεώσεωνποβολής εκθέσεων εκ μέρους κράτους μέλους. Στο παρόν πλαίσιο πάντως, οι περιπτώσεις που έθιξε το Αξιότιμο μέλος του Ευρωπαϊκού Κοινοβουλίου δεν μπορεί να θεωρηθεί ότι δικαιολογούν την κίνηση διαδικασιών επί παραβάσει.

Όσον αφορά ειδικότερα την ερώτηση E-1968/03 για την επεξεργασία επικίνδυνων αποβλήτων στην Ιρλανδία, η παρατήρηση ότι τα συνολικά αριθμητικά στοιχεία για τα επικίνδυνα απόβλητα που αναφέρθηκαν αντιστοιχούν περίπου στο 97 % των πραγματικών έγινε από τις ιρλανδικές αρχές στην απάντησή τους στο ερωτηματολόγιο και αφορούν μόνο απόβλητα τα οποία έτυχαν επεξεργασίας εκτός Ιρλανδίας. Οι πληροφορίες δεν διευκρινίζουν την επεξεργασία του εναπομένοντος 3 %.

(1) COM(2003)250 τελικό.